KOMISSION PÄÄTÖS,

annettu 7 päivänä toukokuuta 2021,

komission asiantuntijaryhmän ”eläinten hyvinvointia käsittelevä foorumi” perustamisesta annetun päätöksen 2017/C 31/12 muuttamisesta

(ETA:n kannalta merkityksellinen teksti)

(2021/C 185/04)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

sekä katsoo seuraavaa:

(1) Komission päätöksellä 2017/C 31/12 (1) perustettiin asiantuntijaryhmä ”eläinten hyvinvointia käsittelevä foorumi”, jäljempänä ’foorumi’. Foorumin päätehtävänä on avustaa komissiota ja auttaa käymään säännöllistä vuoropuhelua eläinten hyvinvointiin välittömästi liittyvistä unionin tason näkökohdista, kuten lainsäädännön täytäntöönpanosta sekä tieteellisen tiedon, innovaatioiden ja eläinten hyvinvointia koskevien hyvien käytäntöjen vaihdosta.

(2) Päätöksen 2017/C 31/12 soveltamisaika päättyi alun perin 31 päivänä joulukuuta 2019, ja sitä jatkettiin 30 päivään kesäkuuta 2021 komission päätöksellä 2019/C 405/05 (2).

(3) Foorumista on neljän toimintavuotensa kuluessa tullut laajalti tunnustettu foorumi, jonka avulla voidaan pitää yllä avointa vuoropuhelua eläinten hyvinvoinnista, jakaa hyviä käytäntöjä ja toteuttaa muita kuin lainsäädäntöaloitteita ja johon jäsenvaltiot ja asiaankuuluvat sidosryhmät kaikkialla unionissa ovat sitoutuneet eläinten hyvinvoinnin parantamiseksi.

(4) Komissio antoi 20 päivänä toukokuuta 2020 tiedonannon ”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten” (3). Strategiaan sisältyy eläinten hyvinvointiin liittyviä toimia, kuten eläinten hyvinvointia koskevaan EU-merkkiin liittyvien vaihtoehtojen selvittäminen, eläinten hyvinvointia koskevan lainsäädännön täytäntöönpanoon liittyvien kysymysten käsittely tai eläinten hyvinvointia koskevan lainsäädännön tulevaa tarkistamista tukevien näkemysten kerääminen. Foorumilla voi olla merkittävä rooli näiden toimien muotoilussa.

(5) Foorumi voisi lisäksi Euroopan parlamentin ja neuvoston asetuksen (EU) 2017/625 (4) puitteissa auttaa komissiota sellaisten ohjeasiakirjojen tai muiden kuin lainsäätämisjärjestyksessä hyväksyttävien säädösten laadinnassa, joiden tarkoituksena on helpottaa ja yhdenmukaistaa eläinten hyvinvointia koskevien sääntöjen täytäntöönpanoa, tarjoamalla tietoa teknisistä ja tieteellisistä kysymyksistä sekä käytännön kokemuksia tällä alalla.

(6) Foorumin olisi sen vuoksi jatkettava toimintaansa uudella toimikaudella, jotta se voi antaa merkityksellisen panoksen eläinten hyvinvointiin liittyvien komission nykyisten prioriteettien osalta.

(7) Päätöksen 2017/C 31/12 soveltamisaikaa olisi sen vuoksi aiheellista jatkaa neljällä vuodella 30 päivään kesäkuuta 2025.

(8) Sen vuoksi päätöstä 2017/C 31/12 olisi muutettava,

ON PÄÄTTÄNYT SEURAAVAA:

Ainoa artikla Korvataan päätöksen 2017/C 31/12 16 artikla seuraavasti: ”16 artikla Soveltaminen Tätä päätöstä sovelletaan 30 päivään kesäkuuta 2025.”

Tehty Brysselissä 7 päivänä toukokuuta 2021. Komission puolesta Stella KYRIAKIDES Komission jäsen

(1) Komission päätös, annettu 24 päivänä tammikuuta 2017, komission asiantuntijaryhmän ”eläinten hyvinvointia käsittelevä foorumi” perustamisesta (EUVL C 31, 31.1.2017, s. 61).

(2) Komission päätös, annettu 29 päivänä marraskuuta 2019, komission asiantuntijaryhmän ”eläinten hyvinvointia käsittelevä foorumi” perustamisesta annetun päätöksen 2017/C 31/12 muuttamisesta (EUVL C 405, 2.12.2019, s. 5).

(3) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten” (COM(2020) 381 final).

(4) Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).